6. júl 2023

Dobrovoľnícke aktivity

Dobrovoľníctvo v spoločnosti Henkel oslavuje 25. výročie

* **Viac než 10 000 súčasných aj bývalých zamestnancov na celom svete sa už zapojilo do dobrovoľníckych aktivít s podporou spoločnosti Henkel.**
* **Súčasťou sú finančné a materiálne dary aj platené voľno v rámci sociálnych projektov v rôznych oblastiach.**
* **Podporu získalo viac než 17 300 sociálnych projektov vo viac než 100 krajinách.**

**Düsseldorf – Dobrovoľnícky program spoločnosti Henkel pod názvom „Make an Impact on Tomorrow“ (MIT) oslavuje už 25. výročie svojho vzniku. Cieľom programu je podporovať súčasných aj bývalých zamestnancov spoločnosti v dobrovoľníckych aktivitách v rámci sociálnych projektov. Podporu z programu doposiaľ získalo viac než 17 300 sociálnych projektov vo viac než 100 krajinách na celom svete.**

Program MIT vznikol v roku 1998 a spoločnosť Henkel sa stala jednou z prvých nemeckých spoločností, ktoré podporujú firemné dobrovoľníctvo ako jednu zo svojich kľúčových aktivít v oblasti trvalej udržateľnosti. *„Program MIT je srdcom našich sociálnych aktivít. Sme presvedčení, že osobnou angažovanosťou dokážeme prispieť k zmenám v spoločnosti. Preto našim súčasným aj bývalým zamestnancom ponúkame množstvo príležitostí, ako sa angažovať osobne aj v rámci kolektívov,”* hovorí Karol-Monique Westhoff, globálna vedúca pre korporátne občianstvo v spoločnosti Henkel.

Súčasťou podpory, ktorú im spoločnosť Henkel poskytuje, sú finančné a materiálne dary, aj možnosť získať platené voľno, v ktorom sa môžu venovať práci na sociálnych projektoch. Zamestnanci môžu získať podporu pre svoje vlastné projekty alebo sa zapojiť do projektov, ktoré už spoločnosť financuje. *„Odozva na náš program MIT bola vždy veľmi silná a záujem stále neutícha: prostredníctvom programu sa do sociálneho dobrovoľníctva zapojilo už viac než 10 000 súčasných aj bývalých zamestnancov na celom svete.“*

V roku 2022 sa projektové aktivity zameriavali na pomoc Ukrajine, napríklad aj prostredníctvom spolupráce spoločnosti Henkel s mimovládnou organizáciou „Habitat for Humanity“. Štyria zamestnanci spoločnosti sa v rámci svojho plateného voľna mesiac podieľali na jej aktivitách vo Varšave v Poľsku, kde pomáhali pri budovaní núdzového ubytovania pre ukrajinských utečencov aj pri administratívnej činnosti. Dva dobrovoľnícke tímy spoločnosti Henkel pomáhali pri budovaní ubytovania pre rodiny v núdzi v Rumunsku. Henkel tento projekt podporuje už viac než osem rokov, počas ktorých viac než 250 zamestnancov spoločnosti pomohlo pri budovaní a obnove domov. Ďalším príkladom je globálna zamestnanecká iniciatíva pod názvom „Trashfighter“ (Bojovník s odpadom), ktorá je súčasťou dlhodobého záväzku našej spoločnosti podporovať udržateľné obehové hospodárstvo a predchádzať hromadeniu plastového odpadu v životnom prostredí. Šesťdesiat dobrovoľníkov zo spoločnosti Henkel sa tiež podieľalo na Svetových hrách Špeciálnych olympiád, ktoré sa uskutočnili v Berlíne.

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi, tmelmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2022 vykázala spoločnosť Henkel obrat vo výške viac než 22 mld. eur a upravený prevádzkový zisk približne vo výške 2,3 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva viac než 50 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

Kontakt

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: zuzana.kanuchova@henkel.com